पेरिस. जोश, पसीना और जज्बात। रोलां गैरोस की लाल बजरी पर शुक्रवार को इन तीनों का अद्भुत संगम देखने को मिला। क्ले कोर्ट किंग के नाम से मशहूर स्पेन के राफेल नडाल ने वर्ल्ड नंबर 1 खिलाड़ी नोवाक जोकोविच को मैराथन मुकाबले में हरा फ्रेंच ओपन के फाइनल में एंट्री मार ली।
जब दो दिग्गज आपस में टकराते हैं तो रोमांचक मुकाबले की गारंटी पहले से मिल जाती है। फाइनल मुकाबले जैसा रोमांच स्पेनिश स्टार नडाल और सर्बियाई के जोकोविच के बीच चार घंटे 37 मिनट तक चले घमासान में देखने को मिला।
अंत में नडाल ने अपनी बादशाहत साबित करते हुए जोकोविच को 6-4, 3-6, 6-1, 6-7, 9-7 से मात दे दी। फाइनल में नडाल का सामना हमवतन डेविड फेरर से होगा।
फेरर ने स्थानीय खिलाड़ी जो विलफ्रेड सोंगा को 6-1, 7-6, 6-2 से हराया।
शुक्रवार को खेले गए पहले सेमीफाइनल में पहला सेट 6-4 से जीत राफेल नडाल ने बेहतरीन शुरुआत की। दूसरे सेट में वापसी करते हुए जोकोविक ने मैच बराबरी पर ला दिया। जोकोविक ने 6-3 के स्कोर से दूसरा सेट अपने नाम किया।
तीसरा सेट 6-1 से जीत नडाल ने फिर से बढ़त बनाई, लेकिन जोकोविक ने चौथा सेट टाईब्रेकर में 7-3 से जीत मैच को पांचवें सेट तक खींच दिया। अंतिम सेट नडाल ने 9-7 से अपने नाम कर लिया।
यह मुकाबला भी विवादों से परे नहीं रह सका। नडाल के हक में गया एक विवादास्पद फैसला उनकी जीत में अहम रहा। आगे क्लिक कर जानिए, क्या था वह पूरा विवाद...
awa_Deva hin_Deva hin_Deva awa_Deva hin_Deva hin_Deva hin_Deva